Oficialusis leidinys L 236 , 23/09/2003 p. 0918 - 0919



4. KONKURENCIJOS POLITIKA 1. Europos bendrijos steigimo sutartis, VI antraštinė dalis, 1 skyrius "Konkurencijos taisyklės" a) Nepaisant EB sutarties 87 ir 88 straipsnių ir jeigu toliau išdėstytos sąlygos yra įvykdytos, Slovakija iki 2008 m. fiskalinių metų pabaigos gali netaikyti įmonių pajamų mokesčio vienam pagalbos gavėjui motorinių transporto priemonių sektoriuje pagal Vyriausybės reglamentą Nr. 192 (1998 m. rinkinys), jeigu dėl šio atleidimo nuo mokesčio suteiktos pagalbos bendras dydis neviršija 30 % reikalavimus atitinkančių išlaidų atitinkamam projektui, patirtų nuo 1998 m. Taikant šį punktą reikalavimus atitinkančios išlaidos apibrėžiamos remiantis Nacionalinės regioninės pagalbos rekomendacijomis [2]. b) Slovakija pateikia Komisijai monitoringo ataskaitas, kuriose pateikiama ši informacija: - kas pusmetį, informacija apie reikalavimus atitinkančias pagalbos gavėjo investicijas, ir - kasmet, informacija apie pagalbą, suteiktą pagalbos gavėjui pagal pirmiau minėtą pagalbos schemą. Slovakija pateikia ataskaitas per keturis mėnesius pasibaigus kiekvienam pusmečiui ar metams pridėdama ne vėliau kaip iki 2003 m. balandžio mėnesio pabaigos. Pirmosiose ataskaitose pateikiama informacija už 1998-2002 metus. Paskutinė ataskaita pateikiama ne vėliau kaip iki 2009 m. rugpjūčio mėnesio pabaigos, išskyrus, jei Komisija ir Slovakija susitaria kitaip. c) Nepažeidžiant pirmesnio punkto, taikomos nuostatos dėl monitoringo, išdėstytos Tarybos reglamente (EB) Nr. 659/1999, nustatančiame išsamias EB sutarties 93 straipsnio taikymo taisykles. d) Jei bendras pagalbos dydis iki 2008 m. fiskalinių metų pabaigos pasiekia a punkte nurodytą didžiausią leistiną lygį, atleidimas nuo mokesčio nebetaikomas ir pagalbos gavėjas moka normalų įmonių pajamų mokestį nuo tos bendrovės pajamų dalies, dėl kurios atleidimas nuo mokesčio reikštų didžiausio leistino lygio viršijimą. 2. Europos bendrijos steigimo sutartis, VI antraštinė dalis, 1 skyrius "Konkurencijos taisyklės". a) Nepaisant EB sutarties 87 ir 88 straipsnių, Slovakija iki 2009 m. fiskalinių metų pabaigos gali netaikyti įmonių pajamų mokesčio vienam pagalbos gavėjui plieno pramonėje pagal Pajamų mokesčio aktą Nr. 366 (1999 m. rinkinys), jeigu yra įvykdytos šios sąlygos: i) pagalbos gavėjas riboja savo plokščių gaminių (karšto valcavimo, šalto valcavimo ir padengtų) gamybą ir pardavimą išsiplėtusioje ES. Šios ribos nustatomos remiantis atitinkamais 2001 m. skaičiais. Nuo 2002 m. pagalbos gavėjas gali gamybą per metus didinti 3 %, o pardavimą - 2 %. Pardavimas ribojamas nuo įstojimo dienos. Konkrečių gaminių rūšių gamybos apimtis gali skirtis tik tada, kai bendra gamybos apimtis neviršija nustatytų ribų; ii) pagalbos gavėjas neišplečia gatavų gaminių grupių asortimento, esančio 2002 m. gruodžio 13 d.; iii) pagalbos gavėjas riboja savo plokščių gaminių (karšto valcavimo, šalto valcavimo ir padengtų) gamybą ir pardavimą išsiplėtusioje ES. Šios ribos nustatomos remiantis atitinkamais 2001 m. skaičiais. Nuo 2002 m. pagalbos gavėjas gali gamybą per metus didinti 3 %, o pardavimą - 2 %. Pardavimas ribojamas nuo įstojimo dienos. Konkrečių gaminių rūšių gamybos apimtis gali skirtis tik tada, kai bendra gamybos apimtis neviršija nustatytų ribų; iv) pagalbos gavėjas neišplečia gatavų gaminių grupių asortimento, esančio 2002 m. gruodžio 13 d. Jei mokesčio nuolaida pagalbos gavėjui taikoma taip, kad garantuotų reikšmingą bendro pagalbos dydžio sumažinimą nepakenkiant efektyvumui, Komisija gali peržiūrėti pirmiau nurodytas sąlygas pagal EB sutarties 88 straipsnio 1 dalyje numatytą procedūrą. Prieš pradėdama šią procedūrą Komisija atsižvelgia į valstybių narių nuomonę, ar pagalbos sumažinimas yra ženklus. Šios nuomonės išreiškiamos remiantis Komisijos rekomendacija ir turima atitinkama informacija. b) Slovakija teikia Komisijai ir Tarybai pusmečio monitoringo ataskaitas, kuriose pateikiama ši informacija apie pagalbos gavėją: - kiekvieno iš šių gaminių gamyba (tonomis): karšto valcavimo viela, šalto valcavimo lakštai, cinkuoti lakštai, skarda, elektros plokštės, organiniai padengti lakštai, suvirinti vamzdžiai, taip pat bet koks kitas gaminys (turi būti nurodyta); - pirmiau minėtų gaminių pardavimas (tonomis) išsiplėtusioje Europos Sąjungoje; - užimtumo plėtra bendrovėje ir regione, taip pat pažanga rengiantis nuosekliam personalo perkvalifikavimui; - kartą per metus, personalo išlaidos atitinkamais metais ir po privatizacijos; - kartą per metus, pelnas iki apmokestinimo fiskaliniais metais ir nurodyta visa pagalbos suma. Slovakija pateikia šias ataskaitas per keturis mėnesius pasibaigus kiekvienam pusmečiui pradėdama ne vėliau kaip iki 2003 m. balandžio mėn. pabaigos. Pirmojoje ataskaitoje pateikiama informacija už 2000, 2001 ir 2002 metus. Paskutinė ataskaita pateikiama ne vėliau kaip iki 2010 m. balandžio mėn. pabaigos, išskyrus, jei Komisija, Taryba ir Slovakija susitaria kitaip. c) Nepažeidžiant pirmesnio punkto, taikomos nuostatos dėl monitoringo, išdėstytos Tarybos reglamente (EB) Nr. 659/1999, nustatančiame išsamias EB sutarties 93 straipsnio taikymo taisykles. d) Jei bendras pagalbos dydis iki 2009 m. fiskalinių metų pabaigos pasiekia a punkto iii papunktyje nurodytą didžiausią leistiną lygį, atleidimas nuo mokesčio nebetaikomas ir pagalbos gavėjas moka normalų įmonių pajamų mokestį nuo tos bendrovės pajamų dalies, kurios atleidimas nuo mokesčio reikštų didžiausio leistino lygio viršijimą. e) Jei pagalbos gavėjas nevykdo privatizavimo sutarties sąlygų dėl užimtumo lygio išlaikymo, pagalba nedelsiant nutraukiama ir taikomos privatizavimo sutartyje numatytos sankcijos. [2] OL C 74, 1998 3 10, p. 9. --------------------------------------------------